دل کیوں تجھ بجھ بے قراری ہے ولی محمد ولی غزلیں
دل کوں تجھ باج بے قراری ہے 
چشم کا کام اشک باری ہے 
شب فرقت میں مونس و ہم دم 
بے قراروں کوں آہ و زاری ہے 
اے عزیزاں مجھے نہیں برداشت 
سنگ دل کا فراق بھاری ہے 
فیض سوں تجھ فراق کے ساجن 
چشم گریاں کا کام جاری ہے 
فوقیت لے گیا ہوں بلبل سوں 
گرچہ منصب میں دو ہزاری ہے 
عشق بازوں کے حق میں قاتل کی 
ہر نگہ خنجر و کٹاری ہے 
آتش ہجر لالہ رو سوں ولیؔ 
داغ سینے میں یادگاری ہے